ai4bharat/Pralekha huggingface dataset:
பாதுகாப்பு அமைச்சகம்
மேற்கு மண்டல கடற்படை தளபதியுடன், ஆஸ்திரேலிய தூதர் சந்திப்பு
இந்தியாவுக்கான ஆஸ்திரேலிய தூதர் பேரி ஓ ஃபாரெல், மும்பையில் உள்ள ஆஸ்திரேலிய துணை தூதரக தலைமை அதிகாரி சாரா ராபர்ட்ஸ் மற்றும் குழுவினர், மேற்கு மண்டல கடற்படை தளபதி வைஸ் அட்மிரல் அஜித் குமாரை நவம்பர் 23ம் தேதி சந்தித்து பேசினர்.
இருதரப்பு ராணுவ ஒத்துழைப்பு, கடல்சார் பாதுகாப்பு ஆகியவை குறித்து வைஸ் அட்மிரல் அஜித் குமாருடன், ஆஸ்திரேலிய தூதர் பேச்சுவார்த்தை நடத்தினார்.
மும்பை கடற்படை தளத்தில் நிறுத்தி வைக்கப்பட்டிருந்த விமானம் தாங்கி போர்க்கப்பலையும், ஆஸ்திரேலிய தூதர் பார்வையிட்டார்.
இந்தியா, ஆஸ்திரேலியா, ஜப்பான் மற்றும் அமெரிக்கா ஆகிய நாடுகளின் கடற்படைகள் இடையே சமீபத்தில் நடந்த மலபார் கூட்டு பயிற்சி 2 கட்டங்களாக நடந்து முடிந்தது. இந்நிலையில், மேற்கு மண்டல கடற்படை தளபதியை, ஆஸ்திரேலிய தூதர் சந்தித்து பேசியது முக்கியத்துவம் வாய்ந்ததாக கருதப்படுகிறது. இந்தியா-ஆஸ்திரேலியா ஆகிய இரு காமன்வெல்த் நாடுகளின் உறவை, இந்த சந்திப்பு மேலும் வலுப்படுத்தும் என எதிர்பார்க்கப்படுகிறது.
நித்தி ஆயோக்
நித்தி ஆயோக், அதன் தலைமை நிர்வாக அதிகாரியாக திரு பரமேஸ்வரன் ஐயரை வரவேற்றது
நித்தி ஆயோக், அதன் தலைமை நிர்வாக அதிகாரியாக திரு பரமேஸ்வரன் ஐயரை வரவேற்றது.
குடிநீர் மற்றும் துப்புரவுத் துறையில் 25 ஆண்டுகளுக்கும் அதிகமான அனுபவம் கொண்ட திரு ஐயர், 550 மில்லியன் மக்களுக்கு பாதுகாப்பான துப்புரவை வெற்றிகரமாக கிடைக்கச் செய்த 20 பில்லியன் அமெரிக்க டாலர் மதிப்பிலான இந்தியாவின் தூய்மை இந்தியா இயக்க அமலாக்கத்திற்கு தலைமை தாங்கியவர்.
“தற்போது மீண்டும் நாட்டிற்கு சேவை செய்ய நித்தி ஆயோக்கின் தலைமை நிர்வாக அதிகாரியாக கிடைத்துள்ள வாய்ப்பு கௌரவத்திற்குரியது, மகிழ்ச்சிக்குரியது. மாறிவரும் இந்தியாவை நோக்கிய தமது தலைமையின்கீழ், மாண்புமிகு பிரதமர் நரேந்திர மோடி மற்றொரு வாய்ப்பை அளித்திருப்பதற்காக நான் மிகந்த நன்றியை தெரிவிக்கிறேன்” என்று திரு ஐயர் கூறினார்.
1981-ன் உத்தரப்பிரதேச தொகுப்பு ஐஏஎஸ் அதிகாரியான திரு ஐயர், அரசு மற்றும் தனியார் துறைகளில் பணியாற்றியுள்ளார். இவர், 2016-20 காலத்தில் புதுதில்லியில் மத்திய அரசின் குடிநீர் மற்றும் துப்புரவு அமைச்சகத்தின் செயலாளராக இருந்தார்.
பிரதமர் அலுவலகம்
பிரதமரின் மேற்குவங்காளம் ஜல்பைகுரி பயணம்
ஃபலகட்டா – சல்சலாபரி தேசிய நெடுஞ்சாலைப் பாதையை நான்கு வழி பாதையாக மாற்றும் பணிகளுக்கு பிரதமர் அடிக்கல் நாட்டினார்
ஜல்பைகுரியில் கல்கத்தா உயர் நீதிமன்றக் கிளை தொடங்கப்பட்டது
பிரதமர் திரு. நரேந்திர மோடி இன்று ஜல்பைகுரிக்கு பயணம் மேற்கொண்டார். தேசிய நெடுஞ்சாலை – 31 டியின் ஃபலகட்டா – சல்சலாபரி பகுதியை நான்கு வழிப்பாதையாக மாற்றும் பணிகளுக்கு அடிக்கல் நாட்டினார். மேலும் அங்கு புதிய உயர் நீதிமன்றக் கிளையை தொடங்கிவைத்தார்.
41.7 கி.மீ. நீளம் கொண்ட ஃபலகட்டா – சல்சலாபரி பாதை கிழக்கு-மேற்கு வழித்தடத்தில் ஒன்றாகும். தேசிய நெடுஞ்சாலை மேம்பாட்டு திட்டத்தின் இரண்டாம் கட்டத்தில் செயல்படுத்தப்பட்ட இப்பாதை வடகிழக்கு பகுதிக்கான முக்கிய இணைப்பாகும். இத்திட்டம் கட்டுமானம்-செயலாக்கம்-பரிமாற்றம் என்ற முறையில் இரண்டரை ஆண்டுகளில் முடிவடையும். இந்தத் திட்டம் மூலம் சல்சலாபரி மற்றும் அளிந்துவாரில் இருந்து சிலிகுரி வரையிலான தூரம் சுமார் 50 கி.மீ குறையும்.
ஜல்பைகுரியில் அமைக்கப்பட்டுள்ள கல்கத்தாவின் உயர் நீதிமன்றத்தின் கிளை வடக்கு வங்காளத்தில் உள்ள டார்ஜிலிங், கலிம்பாங், ஜல்பைகுரி மற்றும் கூச் பெஹாரில் உள்ள மக்களுக்கு விரைவான நீதி கிடைப்பதை உறுதி செய்யும். இந்த மாவட்டங்களில் உள்ள மக்கள் 600 கி.மீ தூரம் பயணம் செய்து கல்கத்தா நீதிமன்றத்தை அனுகுவதற்கு பதிலாக 100 கி.மீ தூரத்திற்கும் குறைவாக பயணித்து கிளை நீதிமன்றத்தை அணுகி நீதி பெறலாம்.
குறு சிறு மற்றும் நடுத்தர தொழில் துறை அமைச்சகம்
என்எஸ்ஐசி-எம்எஸ்எம்இ அமைச்சகம் மெகா வேலைவாய்ப்பு கண்காட்சிக்கு ஏற்பாடு
புதுதில்லியில் உள்ள என்டிஎஸ்சி-ல் குறு சிறு நடுத்தர தொழில்களுக்கான பிரம்மாண்டமான வேலைவாய்ப்பு கண்காட்சியை எம்எஸ்எம்இ செயலர் திரு பி பி ஸ்வைன் இன்று தொடங்கிவைத்தார்.
பல்வேறு படிப்புகளை முடித்து வெளியேறும் மாணவர்களுக்கு வேலைவாய்ப்புகளை வழங்கும் நோக்கத்துடன் இந்த கண்காட்சி நடத்தப்படுகிறது. எல்ஜி எலக்ட்ரானிக்ஸ், முன்ஜால் ஷோவா  ஜேவிஎம் குழுமம், எஸ்பிஎம் ஆட்டோ நிறுவனம் உள்ளிட்ட பல்வேறு புகழ் பெற்ற நிறுவனங்கள் இதி்ல் கலந்து கொண்டன.
இந்த கண்காட்சியை ஏற்பாடு செய்த தேசிய சிறுதொழில்கள் கழகம் மற்றும் குறு சிறு நடுத்தர தொழில்கள் அமைச்சகத்தை திரு பி பி ஸ்வைன் பாராட்டினார். எம்எஸ்எம்இ கூடுதல் செயலர் திரு சைலேஷ்குமார் சிங், என்எஸ்ஐசி-இன் தலைவர் மற்றும் நிர்வாக இயக்குனர் திருமிகு அல்கா அரோரா ஆகியோரும் உரையாற்றினார்கள்.
தேசிய சிறுதொழில்கள் கழகம் தொடர்ச்சியாக பல வேலைவாய்ப்பு முகாம்களை நடத்தி வருகிறது. கடந்த ஆறு, ஏழு ஆண்டுகளாக 70,000க்கும் மேற்பட்ட பழகுனர்களுக்கு பயிற்சி அளிக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1825036
பிரதமர் அலுவலகம்
ஹனுமன் ஜெயந்தியை முன்னிட்டு பிரதமர் நாட்டு மக்களுக்கு வாழ்த்து
ஹனுமன் ஜெயந்தியை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“ஹனுமன் ஜெயந்தியான இந்த திருநாளில் நாட்டு மக்களுக்கு எனது மனமார்ந்த வாழ்த்துகள். பக்தி, வலிமை, அர்ப்பணிப்பு மற்றும் ஒழுக்கத்தின் அடையாளமாக விளங்கும் அவரது வாழ்க்கை ஒவ்வொரு நெருக்கடியையும் நாம் எதிர்கொள்ளவும் சமாளிக்கவும் ஊக்கம் அளிக்கிறது” , என்று பிரதமர் தனது வாழ்த்து செய்தியில் கூறியுள்ளார்.
புவி அறிவியல் அமைச்சகம்
பாம்பன்-கன்னியாகுமரி இடையே இன்று இரவு மற்றும் நாளை அதிகாலை கரை கடக்கிறது புரெவி புயல்
தென் தமிழகம், தெற்கு கேரளாவில் நாளை காலை வரை தீவிர கனமழைக்கு வாய்ப்பு
பாம்பன்-கன்னியாகுமரி இடையே புரெவி புயல், இன்று இரவு மற்றும் நாளை அதிகாலை கரையைக் கடக்கும் எனவும், அப்போது தென் தமிழகம், தெற்கு கேரளாவில் தீவிர கனமழைக்கு வாய்ப்பு உள்ளது என இந்திய வானிலைத்துறை தெரிவித்துள்ளது.
இலங்கையின் மீது மையம் கொண்டிருந்த புரெவி புயல் மேற்கு-வடமேற்கு திசையை நோக்கி கடந்த 6 மணி நேரத்தில் மணிக்கு 13 கிலோமீட்டர் வேகத்தில் நகர்ந்து, இன்று காலை 11.30 மணியளவில் மன்னார் வளைகுடாவுக்கு வடமேற்கே 40 கி.மீ தொலைவிலும், பாம்பனுக்கு தென்கிழக்கே 40 கி.மீ தொலைவிலும், கன்னியாகுமரிக்கு வடகிழக்கே 260 கி.மீ தொலைவிலும், மையம் கொண்டிருந்தது.
இந்த புரெவி புயல் மேற்கு நோக்கி நகர்ந்து இன்று மாலைக்குள் பாம்பனை நெருங்கிவிடும். பின் மேற்கு - தென் மேற்கு திசையில் நகர்ந்து பாம்பன் - கன்னியாகுமரி இடையே இன்று இரவு மற்றும் நாளை அதிகாலை கரையைக் கடக்கும். அப்போது மணிக்கு 70 கி.மீ முதல் 90 கி.மீ வேகத்தில் புயல் காற்று வீசும். ராமநாதபுரம், தூத்துக்குடி, திருநெல்வேலி, கன்னியாகுமரி மாவட்டங்களில் புயல் பாதிப்பு டிசம்பர் 4ம் தேதி காலை வரை தொடரும்.
கனமழை எச்சரிக்கை:
ராமநாதபுரம், தூத்துக்குடி, திருநெல்வேலி, கன்னியாகுமரி, தென்காசி, விருதுநகர், தேனி, மதுரை, சிவகங்கை மாவட்டங்கள் மற்றும் தெற்கு கேரளாவின் திருவனந்தபுரம், கொல்லம், பத்தனம்திட்டா, இடுக்கி, ஆலப்புழா ஆகிய மாவட்டங்களில் இன்று ஒரு சில இடங்களில் கனமழை முதல் அதி கனமழை பெய்யும்.
வட தமிழகம், புதுச்சேரி, மாஹே, காரைக்கால், வடக்கு கேரளா ஆகிய பகுதிகளில் ஒரு சில இடங்களில் டிசம்பர் 3, 4ம் தேதிகளில் கன மழை பெய்வதற்கான வாய்ப்புகள் உள்ளன.
ஆந்திரப் பிரதேசத்தின் தெற்கு கடலோரப் பகுதி, லட்சத்தீவு ஆகிய பகுதிகளிலும் ஒரு சில இடங்களில் டிசம்பர் 3,4ம் தேதிகளில் கனமழை பெய்வதற்கான வாய்ப்புகள் உள்ளன.
இதன் காரணமாக டிசம்பர் 3 முதல் 5 வரை மீனவர்கள், கடலுக்கு செல்ல வேண்டாம் என்று அறிவுறுத்தப்படுகிறார்கள்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்;
https://pib.gov.in/PressReleasePage.aspx?PRID=1678000
பிரதமர் அலுவலகம்
சர்வதேச போதைப் பொருள் ஒழிப்பு தினத்தை முன்னிட்டு பிரதமர் விடுத்துள்ள செய்தி
சர்வதேச போதைப்பொருள் ஒழிப்பு தினமான இன்று, நமது சமூகத்தில் இருந்து போதைப்பொருட்களை ஒழிப்பதற்காக அடிமட்ட அளவில் பணியாற்றும் அனைவரையும் பாராட்டுகிறேன். உயிர்களைப் பாதுகாக்கும்  ஒவ்வொரு நடவடிக்கையும் மிகவும் முக்கியத்துவம் வாய்ந்தது. போதைப் பொருட்கள், இருளையும், கெடுதலையும், பேரழிவையும் ஏற்படுத்துகின்றன.
போதைப் பொருட்கள் பற்றிய உண்மையைப் பகிர்வதில்  நமது உறுதித் தன்மையை மீண்டும் வலியுறுத்துவதோடு, போதைப் பொருட்கள் இல்லாத இந்தியாவை உருவாக்கும் நமது தொலைநோக்குப் பார்வையையும் நனவாக்குவோம். நினைவில் கொள்ளுங்கள்- அடிமையாதல் என்பது சாதாரணமாக எடுத்துக் கொள்வதோ அல்லது டாம்பிக வாழ்க்கையின் வெளிப்பாடோ அல்ல. போதைப் பொருட்களின் அச்சுறுத்தலை எதிர்கொள்வது சம்பந்தமான அம்சங்கள் நிறைந்த பழைய மனதின் குரல்  நிகழ்ச்சியினைப் பகிர்கிறேன் என்று பிரதமர் குறிப்பிட்டுள்ளார்.
----
(
சிறப்பு சேவைகள் மற்றும் கட்டுரைகள்
7வது தேசிய கைத்தறி தினம்: காஞ்சிபுரத்தில் வடிவமைப்பு வள மையத்தை மத்திய அமைச்சர் திரு பியூஷ் கோயல் தொடங்கி வைத்தார்
ஏழாவது தேசிய கைத்தறி தினத்தை முன்னிட்டு, காஞ்சிபுரத்தில் வடிவமைப்பு வள மையத்தை மத்திய ஜவுளித்துறை அமைச்சர் திரு பியூஷ் கோயல் காணொலி காட்சி மூலம் தொடங்கிவைத்தார்.
தேசிய கைத்தறி தினம் கடந்த 7ம் தேதி நாடு முழுவதும் கொண்டாடப்பட்டது. புதுதில்லியில் நடந்த தொடக்க நிகழ்ச்சியில், மத்திய ஜவுளித்துறை அமைச்சர் திரு பியூஸ் கோயல், இத்துறை இணையமைச்சர் திருமதி தர்ஷனா விக்ரம் ஜர்தோஷ் ஆகியோர் கலந்து கொண்டனர். இவர்கள் காணொலி மூலம் காஞ்சிபுரத்தில் வடிவமைப்பு வள மையம், சத்தீஸ்கர் ராய்கரில் நெசவாளர்கள் சேவை மைய கட்டிடம் மற்றும் மெய்நிகர் கண்காட்சி, கேரளா, அசாம் மற்றும் ஸ்ரீநகரில் கைவினை கிராமங்கள் போன்றவற்றை தொடங்கி வைத்தனர்.
இந்நிகழ்ச்சியில் பேசிய மத்திய அமைச்சர் திரு பியூஷ் கோயல், கைத்தறி துறை உற்பத்தியை தற்போதைய அளவான ரூ,60,000 கோடியிலிருந்து ரூ.1,25,000 கோடிக்கு மேல் அதிகரிக்க நடவடிக்கைகள் எடுக்கப்படவுள்ளன என்றும், கைத்தறி பொருட்கள் ஏற்றுமதி தற்போதைய அளவான ரூ. 2,500 கோடியிலிருந்து, அடுத்த 3 ஆண்டுகளில் ரூ.10,000 கோடியாக அதிகரிக்கப்படவுள்ளன என்றும் தெரிவித்தார்.
சுதந்திர இந்தியாவின் 75வது ஆண்டில், நாம் அனைவரும் இந்திய கைத்தறி தயாரிப்புகளை வாங்கி, எனது கைத்தறி, எனதுபெருமை  என்ற ஹேஸ்டாக்குடன் தங்களை தொடர்பு படுத்திக் கொள்ளும்படி பிரதமர் திரு நரேந்திர மோடி கேட்டுக்கொண்டுள்ளார் என மத்திய அமைச்சர் திரு பியூஷ் கோயல் கூறினார் . நெசவாளர்களையும், கைத்தறி துறையையும் வளர்க்க, மக்கள் குறைந்தது ஒரு கைத்தறி தயாரிப்பையாவது வாங்க வேண்டும் என மத்திய அமைச்சர் திரு பியூஷ் கோயல் வலியுறுத்தினார்.
தேசிய கைத்தறி தினத்தை முன்னிட்டு, புதுதில்லி மோதி பாக் பகுதியில் கைத்தறிக் கண்காட்சி நடத்தப்பட்டது. இதில் 18 மாநிலங்களைச் சேரந்த 22 நிறுவனங்கள் பங்கேற்றன. இந்த கண்காட்சி ஆகஸ்ட் 12ம் தேதி வரை நடைபெறும்.
கைத்தறி ஏற்றுமதி வளர்ச்சி கவுன்சில், மெய்நிகர் ஜவுளி கண்காட்சிக்கும் ஏற்பாடு செய்துள்ளது. இந்த கண்காட்சி ஆகஸ்ட் 7ம் தேதி முதல் 11ம் தேதி வரை நடைபெறுகிறது. இதில் 57 நிறுவனங்கள் பங்கேற்றுள்ளன. வங்கதேசம், மலேசியா, சிங்கப்பூர், இலங்கை, நேபாளம், பூட்டான் மற்றும் மியான்மர் போன்ற அண்டை நாடுகளில் இருந்து சுமார் 200 வர்த்தக பார்வையாளர்கள், இந்த மெய்நிகர் கண்காட்சியை பார்வையிட்டுள்ளனர்.
ஜல்சக்தி அமைச்சகம்
4-வது தேசிய நீர் விருதுகளை குடியரசு துணைத்தலைவர் 2023, ஜூன் 17 அன்று வழங்குகிறார்
மத்திய நீர்வள அமைச்சகத்தின் 4-வது தேசிய நீர் விருதுகளை குடியரசு துணைத்தலைவர் திரு ஜக்தீப் தன்கர், 2023, ஜூன் 17 அன்று புதுதில்லியில் நடைபெற உள்ள நிகழ்ச்சியில் வழங்கவுள்ளார். 11 பிரிவுகளில் 4-வது தேசிய நீர் விருதுகளை 41 பேருக்கு நீர்வளத்துறை அறிவித்துள்ளது. விருது பெறும் ஒவ்வொருவருக்கும் சான்றிதழ், கோப்பை மற்றும் ரொக்கப்பரிசு வழங்கப்பட உள்ளது.
இவ்விருதுகளில் சிறந்த மாநிலங்களுக்கான முதல் பரிசு மத்தியப் பிரதேசத்திற்கு அளிக்கப்பட உள்ளது. சிறந்த மாவட்டத்திற்கான விருது, ஒடிசா மாநிலம் கன்ஞம் மாவட்டத்திற்கும், சிறந்த கிராமப் பஞ்சாயத்திற்கான விருது தெலங்கானா மாநிலம் பத்ராத்ரி கூத்தகுடம் மாவட்டத்தில் உள்ள ஜகநாதபுரம் கிராமத்திற்கும், சிறந்த நகர்ப்புற உள்ளாட்சிக்கான விருது சண்டிகர் மாநகராட்சிக்கும் வழங்கப்பட உள்ளது. சிறந்த பள்ளிக்கான விருது குஜராத் மாநிலம் மெஹ்சனாவில் உள்ள ஜாமியத்புரா தொடக்கப்பள்ளிக்கும் அளிக்கப்பட உள்ளது.
4-வது தேசிய நீர் விருதுகளை பெறுவதற்கான அறிவிப்புகள் உள்துறை அமைச்சகத்தின் தேசிய விருது இணையதளத்தில் கடந்த 2022-ம் ஆண்டு ஜூலை 30 அன்று வெளியிடப்பட்டது. விண்ணப்பத்தை சமர்ப்பிப்பதற்கான கடைசி நாளான 2022, அக்டோபர் 31 வரை மொத்தம் 868 விண்ணப்பங்கள் பெறப்பட்டன. இந்த விண்ணப்பங்களை மத்திய நீர் ஆணையம் மற்றும் மத்திய நிலத்தடி நீர் வாரியம் பரிசீலித்ததில் 11 பிரிவுகளில் 41 பேர் வெற்றியாளர்களாக தேர்வு செய்யப்பட்டுள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932505
ரெயில்வே அமைச்சகம்
கரீப் கல்யாண் வேலைவாய்ப்புத் திட்டத்தின் கீழ் 2020 ஆகஸ்ட் 21 வரையில் 6 லட்சத்து 40 ஆயிரம் மனித உழைப்பு நாட்களுக்கான வேலைகளை உருவாக்கியுள்ளது இந்திய ரயில்வே.
கரீப் கல்யாண் வேலைவாய்ப்புத் திட்டத்தின் கீழ், பிகார், ஜார்க்கண்ட், மத்தியப் பிரதேசம், ஒடிசா, ராஜஸ்தான், உத்தரப்பிரதேசம் ஆகிய 6 மாநிலங்களில் 6 லட்சத்து 40 ஆயிரம் மனித உழைப்பு நாட்களுக்கான வேலைகளை இந்திய ரயில்வே உருவாக்கியுள்ளது.
புலம்பெயர்ந்த தொழிலாளர்களுக்கு இந்தத் திட்டத்தின் கீழ் வேலைவாய்ப்புகள் உருவாக்கப்படுதல் மற்றும் அதன் முன்னேற்றங்கள் குறித்து ரயில்வே மற்றும் வணிகம், தொழில் துறை அமைச்சர் திரு. பியூஸ் கோயல் தீவிரமாகக் கவனித்து வருகிறார். இந்த மாநிலங்களில் சுமார் 165 ரயில்வே கட்டமைப்புத் திட்டங்களின் கீழ் பணிகள் மேற்கொள்ளப்பட்டுள்ளன.
2020 ஆகஸ்ட் 21ஆம் தேதி வரையில் இந்த வேலைவாய்ப்புத் திட்டத்தில் 12,276 தொழிலாளர்கள் ஈடுபடுத்தப்பட்டுள்ளனர். இவற்றை செயல்படுத்தியமைக்காக ஒப்பந்ததாரர்களுக்கு ரூ.1,410.35 கோடி நிதி விடுவிக்கப்பட்டுள்ளது.
மாநில அளவிலும் மாவட்ட அளவிலும் இத் திட்டத்தின் பணிகளை ஒருங்கிணைப்பதற்கு முன்னோடி அதிகாரிகளை ரயில்வே நிர்வாகம் நியமித்துள்ளது.
(Visitor Counter : 132
ஜல்சக்தி அமைச்சகம்
அருணாச்சலப் பிரதேசத்தில் சமூகப் பங்களிப்புடன் அனைத்து வீடுகளுக்கும் குடிநீர் திட்டம்
அருணாச்சலப் பிரதேசத்தின் கிழக்குப் பகுதியில் உள்ள நம்சை மாவட்டத்தில் அமைந்துள்ளது, மைமி என்னும் சிறிய கிராமம். மொத்தம் 42 வீடுகளைக் கொண்ட இந்த கிராமத்தில் வசிப்பவர்கள் பெரும்பாலானோர் விவசாயத்தை நம்பி வாழ்கிறார்கள். அமைதியான மற்றும் மகிழ்ச்சியான வாழ்க்கையை அவர்கள் வாழ்ந்த போதிலும், அங்கு நிலவி வரும் பாதுகாப்பான குடிநீருக்கான தட்டுப்பாடு, பல ஆண்டுகளாக அவர்களுக்கு பெரும் சவாலாகவே இருந்து வருகிறது.
மைமி கிராமத்தில் வசிக்கும் பெண்கள், தங்கள் வீடுகளிலிருந்து சுமார் 300 மீட்டர் தொலைவில் உள்ள ஒரு சிறிய நீரோடைக்குச் சென்று அங்கிருந்து தண்ணீரை எடுத்து வந்து தங்களது பல்வேறு தேவைகளுக்கும் பயன்படுத்திக் கொள்கிறார்கள். அவர்களது வீடுகளில் கைப்பிடி குழாய் வசதிகள் இருந்தபோதும் போதிய பராமரிப்பு இல்லாததால் அவை துரு பிடித்துள்ளன.
பருவமழை காலத்தில் ஓடையில் இருந்து அதிக அளவில் நீர் செல்வதால், மண்ணுடன் கலந்த நீரே அவர்களுக்குக் கிடைக்கிறது. இதுபோன்ற சுகாதாரமற்ற குடிநீரைப் பயன்படுத்துவதால் அந்த பகுதியில் உள்ள குழந்தைகள் மற்றும் பெரியோரைப் பல்வேறு நோய்கள் தொடர்ந்து தாக்கி வருகின்றன.
மத்திய அரசின் முதன்மை திட்டங்களுள் ஒன்றான ஜல் ஜீவன் இயக்கம் குறித்து கிராம சபைக் கூட்டத்தில் அந்தப் பகுதி மக்களிடம் விவரிக்கையில் அனைத்து வீடுகளுக்கும் குடிநீர் என்ற வார்த்தை அவர்கள் கண்களைப் பனிக்கச் செய்தது. சமூகப் பங்களிப்புடன் திட்டத்தைச் செயல்படுத்த வேண்டும் என்று அரசின் நோக்கத்தை முழுவதுமாக பின்பற்றி மைமி கிராமத்தில் வசிக்கும் மக்கள் அனைவரும் இதனை செயல்படுத்துவதில் முனைப்புடன் ஈடுபட்டு வருகின்றனர்.
ஆழ்கிணற்றில் இருந்து குழாயின் வழியாக ஒவ்வொரு வீட்டுக்கும் தண்ணீர் வழங்கும் சூரிய சக்தியில் இயங்கும் தண்ணீர் சுத்திகரிப்பு ஆலைக்கு கிராம சபை ஒப்புதல் வழங்கியது. கிராம தண்ணீர் மற்றும் சுகாதாரக் குழு ஒன்று அமைக்கப்பட்டு அதன் பொறுப்புகளும் கடமைகளும் அனைவருக்கும் விளக்கப்பட்டன. கிராமத்தில் உள்ள முதியவர்கள், அங்கன்வாடி பணியாளர்கள் மற்றும் பள்ளி ஆசிரியர்கள் உள்ளிட்ட பல்வேறு தரப்பினர் இந்தக் குழுவில் உறுப்பினர்களாக சேர்க்கப்பட்டனர். இந்த குழுவில் 50 சதவீதம் பேர் பெண்கள் என்பது ஜல் ஜீவன் இயக்கத்தின் வெற்றிக்கு மற்றொரு முக்கிய காரணி ஆகும்.
மைமி கிராமத்திற்கு தண்ணீர் வழங்க மாநில திட்ட ஒப்புதல் குழு அனுமதி வழங்கி, இதனை வரும் 2021-ஆம் ஆண்டு மார்ச் மாதத்திற்குள் செயல்படுத்த திட்டமிட்டுள்ளது. மக்களின் முழு ஆதரவுடன் உற்சாகமாக செயல்படுத்தப்படுவதால் அடுத்த ஒரு சில மாதங்களில் மைமி கிராமத்திற்கு ஜல் ஜீவன் இயக்கத்தின் கீழ் அனைத்து வீடுகளுக்கும் தண்ணீர் இணைப்பு கிடைக்கப் பெறும் என்பதில் ஐயமில்லை.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1670340
------
(Visitor Counter : 96
கப்பல் போக்குவரத்து அமைச்சகம்
வ.உ.சிதம்பரனார் துறைமுக 2021-ம் ஆண்டு கண்காணிப்பு வாரம் – நிறைவு நாள் விழா
வ.உ.சிதம்பரனார் துறைமுகத்தின் 2021-ம் ஆண்டு கண்காணிப்பு வார நிறைவு நாள் விழா 29.11.2021 இன்று துறைமுக பல்நோக்கு அரங்கில் நடைபெற்றது.
திரு.ஜெ.பிரதீப் குமார் IRSME., தலைமை கண்காணிப்பு அதிகாரி அவர்கள் வரவேற்புரை ஆற்றினார். அவர் கண்காணிப்பு வார விழாவின் போது துறைமுகத்தில் பள்ளி மற்றும் கல்லூரி மாணவ-மாணவிகளுக்கிடையே நடத்தப்பட்ட போட்டிகள் நமது தேசத்தின் வளர்ச்சிக்கு இடையூறாக இரக்கும் தடைகற்களை அவர்களால் அடையாளம் கண்டுகொள்ளவும் அவர்களிடையே ஊழலை பற்றிய விழிப்புணர்வை ஏற்படுத்தும் விதத்திலும் அமைந்தது என்று கூறினார்.
மேலும், அவர் மத்திய கண்காணிப்பு ஆணையத்தின் தற்போதைய முயற்சியான ”பொதுநலன்களை வெளிப்படுத்துதல் மற்றும் தகவல் அளிப்பவர்களின் பாதுகாப்பு”  என்ற திட்டத்தை பற்றியும் அதன் முக்கியத்துவத்தையும் பற்றி எடுத்துரைத்ததுடன், ஊழலை பற்றி தெரிவிப்பவர்களின் அடையாளம் பாதுகாக்கப்பட்டு மற்றும் அவர்களது புகார்களுக்கு தகுந்த நடவடிக்கைகளை கண்காணிப்புத் துறை எடுக்கும் என்றும் தெரிவித்தார்.
திரு.தா.கி.ராமச்சந்திரன் இ.ஆ.ப. வ.உ.சிதம்பரனார் துறைமுக பொறுப்புக்கழக தலைவர் அவர்கள் சிறப்பு விருந்தினராக கலந்து கொண்டார். அவர் தனது உரையில் நாட்டின் ஒவ்வொரு குடிமகனும் தனது வாழ்நாளில் அரசாங்க நிறுவனங்களுடன் பல்வேறு வகையான தொடர்புகளில் இருப்பதனால் தொடர்புகளின் செயல்பாடுகளை ஒழுங்குபடுத்தி அதனை வெளிப்படையாக இயக்கப்படும் பொழுது அந்நிறுவனத்தின் இலக்குகளை எளிதாக அடைய முடியும் என்று கூறினார். மேலும் அவர் இந்தியாவின் “75-வது சுதந்திர திருநாள் அமுதபெருவிழா” வினை கொண்டாடும் தருணத்தில் நாம் அனைவரும் வெளிப்படையான, ஊழலற்ற இந்தியாவை நோக்கி செல்வதற்கு உறுதிமொழி எடுக்க வேண்டும் என்றும் வலியுறுத்தினார்.
இவ்விழாவில் பல்வேறு போட்டிகளில் வெற்றி பெற்ற பள்ளி மற்றும் கல்லூரி மாணவ-மாணவிகளுக்கும் மற்றும் துறைமுக ஊழியர்களுக்கும் பரிசு மற்றும் சான்றிதழ்களை திரு.தா.கி.ராமச்சந்திரன் இ.ஆ.ப. வ.உ.சிதம்பரனார் துறைமுக பொறுப்புக் கழக தலைவர் அவர்கள் திரு.பிமல்குமார் ஜா, வ.உ.சிதம்பரனார் துறைமுக பொறுப்புக் கழக துணை தலைவர்கள் அவர்கள் முன்னிலையில் வழங்கினார்கள்.
முன்னதாக துறைமுக விழிப்புணர்வு வார விழாவின் பொருட்டு  பல்வேறு போட்டிகள் நடைபெற்றன. இப்போட்டிகளில் பல்வேறு கல்லூரிகள் மற்றும் பள்ளிகளில் இருந்து 150-க்கும் மேற்பட்ட மாணவ-மாணவிகள் பங்கேற்றனர். மேற்கண்ட போட்டிகள் அனைத்தும் கொரோனா பெருந்தொற்று காரணமாக இணையதள வாயிலாக நடத்தப்பட்டது.
இந்நிறைவு விழாவில் துறைமுக துறை தலைவர்கள், துறைமுக மூத்த அதிகாரிகள் மற்றும் ஊழியர்கள் கலந்து கொண்டனர். திரு.ஆர்.பாலாஜி ரத்தினம், துணை கண்காணிப்பு அதிகாரி நன்றியுரை ஆற்றினார்.
••••••
(Visitor Counter : 180
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கட்டுமான கருவிகளின் வாகனங்களுக்கான பாதுகாப்புகள்; மத்திய சாலைக்குப்போக்குவரத்து அமைச்சகம் வெளியீடு
பொதுச்சாலைகளில் இதர வாகனங்களுக்கு மத்தியில் கட்டுமான கருவிகளைக் கொண்ட வாகனங்களை ஓட்டுவதற்கான பாதுகாப்பு தேவைகள், வாகனத்தை இயக்குபவருக்கான பாதுகாப்பு ஆகியவற்றை உறுதி செய்வதில் முழுமையாக தீர்வு காணும் வகையில் மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சகம் சார்பில், இன்று  ஜிஎஸ்ஆர் 673 என்ற அறிவிப்பு வெளியிடப்பட்டுள்ளது.
இந்த அறிவிப்பில் குறிப்பிடப்பட்டுள்ள வாறு, படிப்படியான முறையில்  மற்றும் இரண்டாம் கட்டமாக ) இவை அமல்படுத்தப்படும். இப்போது 1989-ம் ஆண்டின் சிஎம்விஆர் கட்டுமான கருவி வாகனங்களின் படி சில பாதுகாப்பு தேவைகள் ஏற்கனவே கட்டாயமாக்கப்பட்டுள்ளன.
உலோகம் அல்லாத எரிபொருள் டேங்குகள், குறைந்தபட்ச அணுகுதல் பரிமாணங்கள், படிகளுக்கான அணுகுதல் முறை, முதன்மை அணுகுதல், வெளியேறுவதற்கான மாற்று வழி, பராமரிப்பு பகுதிகள், ஆபரேட்டர் பகுதிகளுக்கான தேவைகள், காட்சிப்படுத்துவதற்கான தேவைகள் போன்ற பல்வேறு பாதுகாப்பு தேவைகளை அறிமுகம் செய்வதும் ஏஐஎஸ்-ஐ அறிமுகம் செய்வதும் இந்த தரநிலையின் நோக்கமாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1668098
நிதி அமைச்சகம்
நிலுவையில் இருக்கும் நடுத்தர வருவாய்ப் பிரிவு வீட்டுவசதித் திட்டங்களுக்கு நிதி அளிப்பதற்கான சிறப்பு சாளரத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் கூடிய மத்திய அமைச்சரவை, நடுத்தர வருவாய்ப் பிரிவில் வீட்டுவசதித் திட்டங்கள் முடிக்கப்படாமல் இருப்பதை கருத்தில் கொண்டு, அவற்றுக்கு முன்னுரிமை அடிப்படையில் நிதி வழங்குவதற்காக ‘சிறப்புச் சாளரம்’ ஒன்றை உருவாக்குவதற்கு ஒப்புதல் வழங்கியுள்ளது.
மத்திய அரசு இந்தத் திட்டங்களுக்கான நிதியை வழங்கும் வகையில் செயல்படும். அரசு வழங்கும் மொத்த தொகை ரூ.10,000 கோடியாக இருக்கும்.
மாற்று முதலீட்டு நிதி பிரிவு-2-ன் கீழ் நிதியம் அமைக்கப்பட்டு, இந்திய பங்குப் பரிவர்த்தனை வாரியத்தில் பதிவு செய்யப்பட்டு இயங்கும்.
இந்த வகையில் சிறப்பு சாளரத்தின் கீழ், முதல் மாற்று முதலீட்டு நிதிக்கு எஸ்பிஐகேப் என்னும் நிறுவனம் முதலீட்டு மேலாளராக செயல்படும்.
போதுமான நிதி இல்லாத காரணத்தால் முடிக்க முடியாமல் பாதியில் நிற்கும் திட்டங்களுக்கு நிவாரணம் வழங்கி அவற்றை நிறைவு செய்ய இந்த நிதி பயன்படுத்தப்படும். இதன் மூலம் வீடு வாங்குபவர்களுக்கு வீடுகள் உறுதி செய்யப்படும்.
மனை மற்றும் வீட்டு வணிகத் தொழிலில் பல்வேறு இதர தொழில்களுடன் தொடர்பு கொண்ட தொழிலாக இருப்பதால், இந்தத் துறையின் வளர்ச்சி, இதர முக்கியத் துறைகளில் ஏற்பட்டுள்ள தேக்கத்தைப் போக்க நேர்மறையான பயனாக இருக்கும். இதன்மூலம் இந்தியப் பொருளாதாரமும் வளர்ச்சியடையும்.
சிறப்பு சேவைகள் மற்றும் கட்டுரைகள்
பிரயாஸ் திட்டத்தின் கீழ் ஓய்வுபெறும் ஊழியர்களுக்கு ஓய்வூதிய தொகைக்கான ஆணையை வழங்குகிறது தொழிலாளர் வருங்கால வைப்பு நிதி நிறுவனம்
பிரயாஸ் திட்டத்தின் ஒரு பகுதியாக தொழிலாளர் வருங்கால வைப்பு நிதி நிறுவனம் , 30.4.2021 அன்று ஓர் இணையவழி கருத்தரங்கிற்கு ஏற்பாடு செய்திருந்தது.
இந்தியன் ஆயில் நிறுவனம், அசோக் லேலண்ட் நிறுவனம், ஃபோர்ட்ஸ் இந்தியா லேபாரட்டரி நிறுவனம் மற்றும் டி. தாமஸ் கல்வி அறக்கட்டளை ஆகிய நிறுவனங்களிலிருந்து ஓய்வு பெறும் ஊழியர்களுக்கு அவர்களது பணிக்காலம் நிறைவடையும் நாளன்றே ஓய்வூதியத் தொகைக்கான ஆணையை, மின்னஞ்சல் வழியாக அளிப்பது தொடர்பாக இந்தக் கருத்தரங்கு நடைபெற்றது.
சென்னை வடக்கு மண்டல அலுவலகத்தின் ஓய்வூதிய பிரிவு மண்டல ஆணையர் டாக்டர் சுதிர் குமார் ஜெய்ஸ்வால், சென்னை தெற்கு மண்டல அலுவலகத்தின் ஓய்வூதிய பிரிவு மண்டல துணை ஆணையர் திரு பி. ஆர். ஸ்ரீனிவாசன் ஆகியோர் இதில் கலந்து கொண்டனர்.
இந்தத் தகவலை, சென்னை வடக்கு மண்டல அலுவலகத்தின் மண்டல வைப்பு நிதி ஆணையர் திரு பிரனித் ஜோஷி வெளியிட்டுள்ள செய்தி குறிப்பில் தெரிவித்துள்ளார்.
பெட்ரோலியம் மற்றம் இயற்கை எரிவாயு அமைச்சகம்
புதிதாக அமைக்கப்படவுள்ள பிரத்யேக எத்தனால் ஆலைகளில் இருந்து கொள்முதல் செய்வதற்கு முன்னணி எண்ணெய் நிறுவனங்கள் முத்தரப்பு எஸ்க்ரோ ஒப்பந்தம் செய்துள்ளன
இந்தியா முழுவதும் அமைக்கப்படவுள்ள பிரத்யேக எத்தனால் ஆலைகளில் இருந்து நீண்டகால கொள்முதல் செய்வதற்கு, பொதுத்துறை எண்ணெய் நிறுவனங்களான- பாரத் பெட்ரோலியம் நிறுவனம் , இந்தியன் ஆயில் நிறுவனம் , இந்துஸ்தான் பெட்ரோலியம் நிறுவனம் , ஆகியவை ஒப்பந்தம் ஒன்றை செய்து கொண்டுள்ளன. முதலாவது முத்தரப்பு – எஸ்க்ரோ ஒப்பந்தம், எண்ணெய் நிறுவனங்கள், திட்டத்தை செயல்படுத்தவுள்ள அமைப்புகள் மற்றும் எத்தனால் ஆலை அமையவுள்ள பகுதியில் உள்ள வங்கிகள் இடையே கையெழுத்தாகியுள்ளது. பீகார் அரசின் தொழில்துறை முதன்மை செயலாளர் திரு சந்தீப் பவுண்டரிக், பாரத ஸ்டேட் வங்கியின் நிர்வாக இயக்குனர் திரு அஸ்வனி பாட்டியா மற்றும் பாரத் பெட்ரோலியம் நிறுவனத்தின் செயல் இயக்குனர் திரு சுக்மால் ஜெயின் ஆகியோர் முன்னிலையில் இந்த ஒப்பந்தம் கையெழுத்தானது.
பாரத ஸ்டேட் வங்கி, இந்தியன் ஓவர்சீஸ் வங்கி மற்றும் இந்தியன் வங்கி ஆகிய மூன்று வங்கிகள், எண்ணெய் நிறுவனங்கள் மற்றும் திட்டத்தை செயல்படுத்தவுள்ள அமைப்புகள் இந்த முத்தரப்பு ஒப்பந்தத்தில் ஈடுபட்டுள்ளன.
எத்தனால் ஆலைகளால் பெறப்படும் பணம், இந்த வங்கிகளால் வழங்கப்படும் கடனுதவிக்கு பயன்படுத்தப்பட்டதா என்பதை உறுதி செய்யும் விதமாக இந்த ஒப்பந்தம் தயாரிக்கப்பட்டுள்ளது. இந்த ஒப்பந்தத்தின்படி, பிரத்யேக ஆலைகளால் உற்பத்தி செய்யப்படும் எத்தனாலை, மத்திய அரசின் எத்தனால் கலக்கப்பட்ட பெட்ரோல் திட்டத்தின்படி, பெட்ரோலுடன் கலப்பதற்காக எண்ணெய் நிறுவனங்களுக்கு விற்பனை செய்யப்பட வேண்டும். எத்தனால் விற்பனை செய்ததற்கான பணம், நிதியுதவி செய்த வங்கியில் பராமரிக்கப்படும் எஸ்க்ரோ கணக்கில் வரவு வைக்கப்படும்.
2021-22 எத்தனால் விநியோக ஆண்டில், இந்தியா 9.90% அளவிற்கு எத்தனாலை கலந்திருப்பதுடன், 186 கோடி லிட்டர் எத்தனாலை உபயோகித்திருப்பதன் மூலம், சுமார் 9000 கோடி ரூபாய் அளவிற்கு அந்நியச்செலாவணி மிச்சமாகியுள்ளது. எனினும் 2025-ம் ஆண்டுக்குள் 20% அளவிற்கு பெட்ரோலில் எத்தனாலை கலப்பது என்ற இலக்கை நோக்கி மத்திய அரசு பணியாற்றி வருகிறது.
எத்தனால் கலந்த பெட்ரோல் பயன்பாடு, நமக்கு தூய்மையான சுற்றுச்சூழலை ஏற்படுத்துவதுடன், கிராமப்புற பொருளாதாரத்திற்கு ஆதரவாக அமைவதோடு, கிராமப்பகுதிகளில் முதலீடு செய்வதற்கும், வேலைவாய்ப்பு உருவாக்கத்திற்கும் உதவிகரமாக இருக்கும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 161.92 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 21,87,205
கொவிட் சிகிச்சை பெறுபவர்கள் 5.57%ஆக உள்ளனர்.
குணமடைந்தோர் விகிதம் தற்போது 93.18%சதவீதம்
கடந்த 24 மணி நேரத்தில் 2,59,168 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,65,60,650 என அதிகரித்துள்ளது.
கடந்த 24 மணி நேரத்தில் 3,33,533 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 17.78 சதவீதம் ஆகும்
வாராந்திர பாதிப்பு விகிதம் 16.87 சதவீதம் ஆகும்
இதுவரை மொத்தம் 71.55 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 18,75,533 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791871